The Sims (series)
The Sims est series ludorum computatralium vitae simulandae, apud Maxis facta et apud Electronic Arts publicata. Ludi mundum proponunt in quo nullus est definitus scopus. Lusori sunt gerendae necessitates eius personarum, "Sims" vocatarum, et faciendum ut vitam quam cupit agant. Propter lusorum magnum numerum vastamque diversitatem, The Sims maximi momenti series ludorum computatralium habetur, atque maximus inter eos mercatorius successus, cum plus quam 100 milliones ludorum in orbis terrarum venditi sint. Primum seriei opus praeclarum ludum Myst venditionum numero superavit. Quartum opus, The Sims 4 die 4 Septembri 2014 in Europa editum est.